Milí rodičia a priaznivci Základnej školy Blatné,

opäť sa uchádzame o 2 i 3% z Vašich daní, aby sme mohli dopriať viac Vašim i našim deťom. Vaše príspevky z minulého roku do Občianskeho združenia - Rodičovské združenie pri ZŠ  Blatné  sme aktívne využili pre všetky deti, ktoré navštevujú základnú školu.

V prílohe zasielame pred vyplnené tlačivo - Vyhlásenie o poukázaní podielu zaplatenej dane z príjmov.

Postup, čo s ním treba spraviť 😊:

1. Do Vyhlásenia okrem vašich údajov doplňte Výšku zaplatenej dane (ktorú nájdete na Potvrdení) ako aj výšku darovanej sumy z tejto zaplatenej dane, ktorú nám chcete poukázať (buď 2 % alebo 3 %  -  ak ste  odpracovali aspoň 40 hodín dobrovoľníckej činnosti).
2. Ak chcete, aby sme vedeli, že ste nám práve VY zaslali svoje 2 % (3 %), zaškrtnite v tlačive príslušný súhlas so zaslaním vašich údajov. Dozvieme sa len Vaše meno a adresu, nie Vami poukázanú sumu.
3. Obe tieto tlačivá – Vyhlásenie spolu s Potvrdením od zamestnávateľa, (z Daňového priznania), doručte do 30. apríla 2024  na daňový úrad podľa Vášho bydliska  - (Blatné)  =   Daňový úrad Bratislava - pobočka Senec, Areál TRIOS, Pezinská 30,  903 01 Senec.
4. V prípade, ak neviete doručiť tieto tlačivá na Daňový úrad, je možné doručiť do ZŠ Blatné, triednej pani učiteľke do 29.04.2023 a občianske združenie zabezpečí doručenie na daňový úrad.

Ak máte možnosť osloviť kolegov a príbuzných, alebo prispieť z vlastnej firmy či osloviť svojho zamestnávateľa, aby tiež prispeli percentom zo svojich daní ako právnická osoba, budeme veľmi vďační a budeme môcť podporiť a zrealizovať ešte viac pre Vaše, naše deti.

Ďakujeme

Mgr. Ladislav Švrček, predseda a členovia výkonného výboru